Азием и чемпионатыр къытхуоблагъэ
IэпщэрыбанэмкIэ дунейпсо зэхьэзэхуэ ин щэкIуэгъуэм и 15-18-хэм Налшык щекIуэкIынущ.
Урысей Федерацэм, КъБР-м спортымкIэ и министерствэхэр илъэс 90 зэрырикъум теухуа Азием и чемпионатым хэтынущ къэрал 12-м, абы Совет Союзым и республикэу щытахэр, Ираныр, Афганистаныр, США-р, Перур, Чехиер, Болгариер яхыхьэу, я бэнакIуэхэр. Спортсмени 100-м нэблагъэр я хьэлъагъ елъытауэ гупи 9-м щызэпеуэнущ.
Фигу къэдгъэкIыжынщи, а махуэшхуэм зэрагъэлъапIэм ипкъ иткIэ, Урысей Федерацэм СпортымкIэ и министерствэм, КъБР-мрэ Спортымрэ туризмэмкIэ и министерствэм я ныпхэр мы гъэм шыщхьэуIум и 23-м Европэм и щыгу нэхъ лъагэ дыдэ Iуащхьэмахуэ щаIэтащ.
УАРДЭ Жантий.
